﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**750**

На основу члану 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), члана 8. Закона о буџету Републике Србије за 2021. годину („Службени гласник РС”, број 149/20) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2021. години**

Члан 1.

У Уредби о расподели подстицаја у пољопривреди и руралном развоју у 2021. години („Службени гласник РС”, број 159/20), у члану 3. став 2. речи: „2.468.844.400 динараˮ замењују се речима: „4.725.761.200 динараˮ.

У ставу 3. речи: „1.294.982.000 динараˮ замењују се речима: 1.599.481.000 динараˮ.

У ставу 3. алинеја друга мења се и гласи:

„– за подстицаје који се односе на: подстицање подизања нових вишегодишњих засада воћака, винове лозе и хмеља; подстицање подизања нових вишегодишњих засада винове лозе; подршку за инвестиције за набавку нових машина и опреме за унапређење примарне пољопривредне производње; подршку за инвестиције за набавку нових машина и опреме за унапређење примарне биљне пољопривредне производње; подршку за инвестиције за набавку нових машина и опреме за унапређење примарне сточарске пољопривредне производње; подршку за инвестиције за набавку нових машина и опреме за унапређење дигитализације сточарске пољопривредне производње; подршку за инвестиције за набавку квалитетних приплодних грла за унапређење примарне сточарске пољопривредне производње; прераду и маркетинг у сектору производње вина; прераду и маркетинг у сектору јаких алкохолних пића; подршку инвестицијама у изградњу и опремање; подршку инвестицијама у набавку нових трактора; подршку унапређењу квалитета вина и ракије и пољопривредно-прехрамбених производа; контролне маркице за пољопривредно-прехрамбене производе и евиденционе маркице за вино; набавку опреме у сектору меса, млека, воћа, поврћа и грожђа и пива; регрес за премију осигурања за усеве, плодове, вишегодишње засаде, расаднике и животиње; органску биљну и сточарску производњу; очување биљних генетичких ресурса; очување животињских генетичких ресурса; очување животињских генетичких ресурса у банци гена; унапређење економских активности на селу кроз подршку непољопривредним активностима; подршку младима у руралним подручјима; увођење и сертификацију система квалитета хране, органских производа и производа са ознаком географског порекла; диверсификацију економских активности кроз подршку инвестицијама у прераду и маркетинг на газдинству; припрему и спровођење локалних стратегија руралног развоја; развој техничко-технолошких, примењених, развојних и иновативних пројеката у пољопривреди и руралном развоју; подршку пружању савета и информација пољопривредним произвођачима, удружењима, задругама и другим правним лицима у пољопривреди; реализацију подстицаја по решењима судских пресуда износ од 899.481.000 динара.ˮ

Члан 2.

У члану 5. став 1. речи: „24.795.439.600 динара” замењују се речима: „22.538.522.800 динараˮ.

У ставу 2. тачка 2) речи: „9.779.972.800 динараˮ замењују се речима: „7.523.056.000 динараˮ.

Члан 3.

У члану 6. став 1. тачка 2) речи: „5.200 динараˮ замењују се речима: „4.000 динараˮ.

Члан 4.

У члану 8. став 1. речи: „1.705.019.000 динараˮ замењују се речима: „1.400.520.000 динараˮ.

У ставу 2. тачка 1) речи: „755.010.000 динараˮ замењују се речима: „550.511.000 динараˮ.

У тачки 1) подтачка (1) речи: „750.005.000 динараˮ замењују се речима: „550.006.000 динараˮ.

У тачки 1) подтачка (1) алинеја прва и друга мењају се и гласе:

„– подстицање подизања нових вишегодишњих производних засада воћака, винове лозе и хмеља у износу од 250.000.000 динара, од чега за подстицање подизања нових вишегодишњих производних засада воћака и хмеља у износу од 50.000.000 динара и за подстицање подизања нових вишегодишњих производних засада винове лозе у износу од 200.000.000 динара,

– подршку за унапређење примарне пољопривредне производње у износу од 300.006.000 динара, од чега за подршку за инвестиције за набавку нових машина и опреме за унапређење примарне биљне пољопривредне производње у износу од 1.000 динара, за инвестиције за набавку нових машина и опреме за унапређење примарне сточарске пољопривредне производње у износу од 1.000 динара, за инвестиције за набавку нових машина и опреме за унапређење дигитализације сточарске пољопривредне производње у износу од 1.000 динара, за инвестиције за набавку квалитетних приплодних грла за унапређење примарне сточарске пољопривредне производње у износу од 300.000.000 динара, за подршку инвестицијама за изградњу и опремање објеката у износу од 1.000 динара, за подршку за инвестиције у набавку нових трактора у износу од 1.000 динара и за подршку инвестицијама за електрификацију поља у износу од 1.000 динара;ˮ.

У тачки 1) подтачка (2) речи: „5.004.000 динара” замењују се речима: „504.000 динара”.

У тачки 1) подтачка (2) алинеја друга речи: „5.000.000 динара” замењују се речима: „500.000 динара”.

У тачки 2) речи: „200.003.000 динараˮ замењују се речима: „100.003.000 динараˮ.

У тачки 2) подтачка (1) речи: „200.000.000 динараˮ замењују се речима: „100.000.000 динараˮ.

У тачки 2) подтачка (1) алинеја друга речи: „160.000.000 динараˮ замењују се речима: „60.000.000 динараˮ.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-1441/2021

У Београду, 18. фебруара 2021. године

**Влада**

Председник,

**Ана Брнабић,** с.р.